# Marisker

## Symptomer på marisker

I modsætning til hæmorider bløder marisker ikke og giver normalt ikke smerter, men de kan give kløe og gøre vanskeliggøre personlig hygiejne.

Behandling af marisker

Marisker er ikke farlige, og de skal kun fjernes, hvis de generer dig. Dette gøres ved en lille operation.

## Forundersøgelse

Du kommer først til en forundersøgelse. Marisker kan fjernes i lokalbedøvelse i forbindelse med forundersøgelsen.

Konstateres der større marisker tilbydes du ofte en operation i lokal bedøvelse. Du bliver i så fald informeret om operationens art, varighed og efterforløb samt om mulige bivirkninger og komplikationer ved indgrebet.

## Forventninger

Generne fra mariskerne forsvinder sædvanligvis efter behandlingen. Der går ca. 1 måned, inden sårene er helet.

## Faste

Hvis operationen skal foregår i fuld bedøvelse, skal du møde fastende til operationen.

Hvis kirurgen oplyser dig om at operationen foregår i lokalbedøvelse, er der ingen forberedelse.

## Pause med medicin

Tager du noget af dette medicin, skal du følge de nævnte anbefalinger nedenfor:

* Acetylsalicylsyreholdig medicin (fx Hjertemagnyl, Magnyl, Aspirin, ldotyl, Treo, Kodimagnyl e.l.). Hold pause i 3 døgn før operation
* Gigtmidler (fx Brufen, lpren, Confortid, Naprosyn, Voltaren, Diclon, Ibumetin, Ibuprofen etc.). Hold pause i 3 døgn før operation
* Blodfortyndende behandling (fx Marevan og Plavix). Du skal aftale med kirurgen ved forundersøgelsen, hvordan du skal forholde dig
* Fiskeolie og anden naturmedicin. Hold pause i 1 uge før operation

## Operation

Operationen varer ca. ½ time. Ved operationen fjernes mariskerne. Man efterlader altid sårene åbne for at forhindre infektion. Sårene heler oftest i løbet af ca. 1 måned. Der bliver lagt en forbinding / indlæg i trusserne, når operationen er slut.

## Efter operationen

Efter operationen taler du med kirurgen, som informerer om planen og evt. forholds regler i tiden efter operationen.

## Efter udskrivelsen

### Smerter

De første dage / uge kan der være smerter og ømhed. Du kan tage almindelig smerte stillende håndkøbs­ medicin herfor. Du kan også bruge kolde omslag (kulde pakning) for at standse blødningen og reducere smerter. Når du skal af med afføring, kan der komme smerter i den første tid.

### Mad

Du kan spise almindelig mad med det samme.

### Afføringsmiddel

For at holde afføringen lind og dermed mindske smerter i forbindelse med toiletbesøg, anbefales det, at du tager et afføringsmiddel i de første uger efter operationen. Dette kan købes i håndkøb.

### Blødning

Du skal forvente lettere blødning i dagene efter operationen. Dette vil aftage stille og roligt, men kan i mindre grad vare op til 6 ­ 8 uger.

### Bad

Dagen efter operationen må du tage bruse bad. Sårene skal skylles 2 gange dagligt og efter toiletbesøg, med tempereret vand og ”blød” stråle, indtil operations området er smertefrit. Karbad og badning i svømmehal/hav bør undgås de første 2 uger.

### Arbejde

Arbejde såvel som andre aktiviteter kan du typisk genoptage få dage efter operationen. Du bør dog afholde sig fra fysisk anstrengelse de første 2 uger.

### Opfølgning

Du kommer til ambulant opfølgning hos kirurgen 4 ­ 6 uger efter operationen.

## Mulige bivirkninger og komplikationer

Blødning og infektion. I meget sjældne tilfælde kan der komme voldsom blødning eller evt. feber. I så fald skal du kontakte klinikken.